ब्रिटिश PM ने मई की मुलाकात का वीडियो शेयर किया, बोले- मां बहुत खुश हुईं
Rishi Sunak Shares Homemade Barfi with Ukrainian President Volodymyr Zelensky ऋषि सुनक के ये वीडियो पोस्ट करने के बाद लोगों ने कमेंट में उनकी तारीफ की। एक यूजर ने लिखा कि ये वीडियो बहुत क्यूट है
ब्रिटेन के प्रधानमंत्री ऋषि सुनक का एक वीडियो सामने आया है जिसमें वे अपनी मां के हाथ की बनी बर्फी यूक्रेनी राष्ट्रपति वोलोदिमिर जेलेंस्की के साथ शेयर करते नजर आ रहे हैं। ये वाकया एक महीने पहले का है, जब जेलेंस्की ने लंदन में सुनक से मुलाकात की थी।
ये वीडियो खुद ऋषि सुनक ने इंस्टाग्राम पर शेयर किया है। उन्होंने इस पर कैप्शन दिया- ‘ऐसा हर रोज नहीं होता जब यूक्रेनी राष्ट्रपति जेलेंस्की आपकी मां की बनाई मिठाई खाएं।’
एक इंटरव्यू में बताया किस्सा
इस वाकये के बारे में सुनक ने एक इंटरव्यू में बताया। उन्होंने कहा ‘मेरी मां ने एक भारतीय मिठाई बर्फी बनाई थी, जिसे वो मुझे खिलाना चाहती थीं। मां ने मिलकर मैंने ये मिठाई ली।
अगले सोमवार जब मैं राष्ट्रपति जेलेंस्की से मिला तो उन्होंने मुझे बताया कि उन्हें भूख लगी है। तब मैंने उन्हें मां की बनाई बर्फी खिलाई। ये देखकर मेरी मां बहुत खुशी हुई।’
लोगों ने की सुनक की तारीफ
ऋषि सुनक के ये वीडियो पोस्ट करने के बाद लोगों ने कमेंट में उनकी तारीफ की। एक यूजर ने लिखा कि ये वीडियो बहुत क्यूट है। मां की बनाई बर्फी से हम सभी की यादें जुड़ी हैं। वहीं, एक अन्य यूजर ने लिखा- शेयरिंग और केयरिंग- PM होने से ज्यादा जरूरी है इंसान होना।
हालांकि कुछ लोगों ने नेगेटिव कमेंट्स भी किए। एक व्यक्ति ने कहा- 'अच्छा, अब हम न सिर्फ यूक्रेन को फंड में अरबों पाउंड दे रहे हैं, बल्कि आप उन्हें अपनी मां की बनी बर्फी भी खिला रहे हैं।'
दूसरे यूजर ने लिखा- 'अच्छा होता कि आप जेलेंस्की को सिर्फ बर्फी ही खिलाते। एक झूठी जंग को जारी रखने के लिए पैसे और हथियार न देते, वो भी तब जब आपके देश के लोग टैक्स के बोझ तले दबा जा रहा है।'
मई में सुनक से मिलने ब्रिटेन आए थे जेलेंस्की
यूक्रेन के राष्ट्रपति वोलोदिमीर जेलेंस्की 15 मई को ऋषि सुनक से मिलने के लिए ब्रिटेन पहुंचे थे। फरवरी 2022 में रूस-यूक्रेन जंग शुरू होने के बाद यह जेलेंस्की का दूसरा ब्रिटेन दौरा था।
मुलाकात के दौरान दोनों राष्ट्राध्यक्षों ने यूक्रेन को सैन्य और आर्थिक मदद देने पर चर्चा की। प्रधानमंत्री कार्यालय के मुताबिक, यह तय किया गया कि ब्रिटेन की तरफ से यूक्रेन को एयर डिफेंस मिसाइल और अटैक के लिए लंबी रेंज वाले ड्रोन दिया जाएग।
इस मुलाकात और मदद के वादों को लेकर जेलेंस्की ने सुनक को शुक्रिया कहा था। उन्होंने कहा- हम दिल से आभार व्यक्त करते हैं। पूरे यूक्रेन की तरफ से, हमारे सैनिकों की तरफ से, हम आभारी हैं। यहां होना सौभाग्य की बात है।
ये खबरें भी पढ़ें...
ब्रिटिश PM के घर पर कार ने मारी टक्कर:सुनक अंदर ही मौजूद थे; 4 दिन पहले व्हाइट हाउस के बैरियर से टकराया था ट्रक
ब्रिटेन के प्रधानमंत्री ऋषि सुनक के घर और ऑफिस 10 डाउनिंग स्ट्रीट के मेन गेट में एक कार ने टक्कर मार दी। घटना 25 मई की शाम करीब 4:20 (लंदन के समयानुसार) बजे हुई। टक्कर के वक्त सुनक घर में ही मौजूद थे। मौके पर पहुंची पुलिस ने डाउनिंग स्ट्रीट जाने वाली व्हाइटहॉल रोड को तुरंत बंद कर दिया। पूरी खबर यहां पढ़ें...
VIDEO: G7 समिट में मोदी से मिले जेलेंस्की:यूक्रेन-रूस जंग के बाद दोनों की पहली मुलाकात; बाइडेन ने PM मोदी को गले लगाया
जापान के हिरोशिमा शहर में जारी G7 समिट के दौरान यूक्रेन के राष्ट्रपति वोलोदिमिर जेलेंस्की ने प्रधानमंत्री नरेंद्र मोदी से मुलाकात की। रूस-यूक्रेन जंग शुरू होने के बाद दोनों नेताओं की यह पहली मुलाकात थी। हालांकि 15 महीने से जारी जंग के दौरान मोदी और जेलेंस्की फोन पर बात कर चुके हैं। पूरी खबर यहां पढ़ें...